armvectores/hy_wikipedia_2023 huggingface dataset:
Սպիտակափոր մողես

Սպիտակափոր մողես կամ միասեռ ժայռային մողես, սպիտակափոր ժայռային մողես, Դարևսկու միասեռ, սպիտակափոր (լատ.՝ Darevskia unisexualis), իսկական մողեսների ընտանիքին պատկանող ժայռային մողես, որը գրանցված է ՀՀ Կարմիր գրքում։
Հայաստանում հանդիպում է Շիրակի, Արագածոտնի, Կոտայքի և Գեղարքունիքի մարզերում։ Բնակվում է ժայռային և խիստ քարքարոտ, նաև տափաստանային, թփուտային, նոսրանտառային, անտառային բուսականությամբ լեռնային վայրերում, շինությունների պատերի ճեղքերում։
Բարեկազմ, տափակ մարմնով փոքր մողես է, երկարությունը տարիքի հետ փոխվում է (2,5-7,0 սմ), պոչը կրկնակի երկար է, ինքնահատվող։ Գլուը տափակ է՝ ծածկված խոշոր վահանիկներով, մեջքային մակերեսը՝ միանման, մանր, ոսպանման թեփուկներով, կողմնային մակերեսի թեփուկներն ավելի խոշոր են։ Մեջքի գունավորումը խայտաբղետ է. գերիշխում են գորշ, մոխրագույն, ձիթապտղագույն և շագանակագույն երանգները։ Մեջքի երկայնքով ձգվում է մուգ, տձև, լայնակի ձգված մանր բծերով ցանցանման նախշ։ Կողմնային մուգ զոլերը կազմված են այս կամ այն չափով միաձուլված օղանման խալերի զուգահեռ երկայնակի շարքերից։ Սնվում է մանր հոդվածոտանիներով և փափկամարմիններով։


== Տարածվածություն ==
Հայաստանի սահմաններում, Արևելյան Թուրքիայում և Հարավային Վրաստանի հարակից շրջաններում տեսակի արեալը մասնատված է մի քանի մեկուսացված պոպուլյացիաների։ Տարածված է Հայաստանի հյուսիսայի  և կենտրոնական լեռնային շրջաններում։


== Էկոլոգիա ==
Բնակվում են ծովի մակարդակից 1700-2000 մ բարձրության վրա, լեռնատափաստանային գոտու ժայռերում, քարերի կույտերում և քարքարոտ լանջերում։
Ձմեռումից դուրս են գալիս ապրիլի կեսերին և մայիսիս սկզբին։ Սնվում են հիմնականում բզեզներով և թաղանթաթևավորներով, բազմանում՝ կուսածնությամբ։ Ձվադրում են հունիսի վերջին և հուլիսի սկզբին, ձվակույտում կա 2-7 ձու։ Ձագերը դուրս են գալիս օգոստոսի վերջին-սեպտեմբերի սկզբին։
Տեսակի թվաքանակը կայուն է։


== Պահպանություն ==
ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Վտանգման հիմնական գործոններն են գյուղատնտեսական գործունեության հետևանքով հարմար ապրելավայրերի կրճատումը։
Պահպանվում է «Սևան» ազգային պարկում։


== Ծանոթագրություններ ==
Կառլ Գակկել

Կառլ Գակկել (ռուս.՝ Карл Альфредович Гаккель, փետրվարի 2 (15), 1906 - ապրիլի 11, 1966(1966-04-11), Մոսկվա, ԽՍՀՄ) խորհրդային բեմադրող ռեժիսոր։


== Կենսագրություն ==
Կառլ Գակկելը ծնվել է 1906 թվականի փետրվարի 15-ին։
Բեմադրող ռեժիսոր է։ Մուլտֆիլմեր է նկարահանել «Լենֆիլմ», «Ղազախֆիլմ» և Ա. Դովժենկոյի անվան կինոստուդիաներում։ Աշխատել է որպես երկրորդ ռեժիսոր «Մոսֆիլմ» կինոստուդիայում։
Կինը` Լ. Շմուգլյակովան, աշխատել է որպես «Մոսֆիլմ» կինոստուդիոյի խմբագիր։
Թաղված է Մոսկվայի հայկական գերեզմանոցում։


== Ֆիլմագրություն ==


=== Բեմադրող ռեժիսոր ===
1937 թվական՝ Մեծ թևեր (Բեմադրող ռեժիսոր՝ Միխայիլ Դուբսոն, համառեժիսոր՝ Կարլ Գակկել)
1954 թվական՝ Տափաստաններիի դուստրը (Շակեն Այմանովի հետ)
1954 թվական՝ Բանաստեղծություն սիրո մասին (Շակեն Այմանովի հետ)
1959 թվական՝ Նրա սերունդը (Իգոր Բժեսու հետ)
1959 թվական՝ Դա եղել է գարնանը (Արթուր Վոյտեցկու հետ)


=== Երկրորդ ռեժիսոր ===
1939 թվական՝ Մեծ քաղաքացին (բեմադրող ռեժիսոր՝ Ֆրիդրիխ Էրմլեր)
1941 թվական՝ Անտոն Իվանովիչը զայրացած է (բեմադրող ռեժիսոր՝ Ալեքսանդր Իվանովսկի)
1943 թվական՝ Նա պաշտպանում է հայրենիքը (բեմադրող ռեժիսոր՝ Ֆրիդրիխ Էրմլեր)
1964 թվական՝ Բարի գալուստ, կամ Կողմնակի անձանց մուտքն արգելվում է (բեմադրող ռեժիսոր՝ Էլեմ Կլիմով)
1964 թվական՝ Ցտեսություն, տղաներ (բեմադրող ռեժիսոր՝ Միխայիլ Կալիկ)
1965 թվական՝ Քնած առյուծը (բեմադրող ռեժիսոր՝ Ալեքսանդր Ֆայնցիմեր)


== Ծանոթագրություններ ==


== Արտաքին հղումներ ==
««Гаккель Карл Альфредович»»։ Имена։ Энциклопедия отечественного кино։ Վերցված է 2013-12-17  (չաշխատող հղում)
«Կառլ Գակկել» (անգլ.) Internet Movie Database կայքում
Ջենա Մելոուն

Ջենա Լեյն Մելոուն (անգլ.՝ Jena Laine Malone, նոյեմբերի 21, 1984(1984-11-21), Սպարկս, Ուոշո շրջան, Նևադա, ԱՄՆ), ամերիկացի դերասանուհի, երաժիշտ և լուսանկարիչ։


== Վաղ տարիներ ==
Մելոունը ծնվել է Նևադա նահանգի Սպարկս քաղաքում։ Ծննդյան պահին մայրը՝ Դեբի Մելոունը, 22 տարեկան էր և ամուսնացած չէր։ Ջենան ունի խորթ քույր՝ Մեդիսոնը։ 2002 թվականից լուսանկարչություն է սովորել Հյուսիսային Կալիֆոռնիայի քոլեջում։


== Կարիերա ==
1991 թվականին Ջենա Մելոունը «Ռոզաննա» ամերիկյան հեռուստասերիալի էպիզոդներից մեկում խաղացել է ոչ մեծ դեր, բայց ճանաչում է ստացել «Կոնտակտ» (1996) և «Խորթ մայր» (1998) ֆիլմերի դերերով։
1999 թվականին Մելոունի ընտանիքում սկսվել է տարաձայնություն. Ջենայի դերասանական գործունեությունից ստացված եկամուտները ընտանեկան բյուջեի հիմնական աղբյուրներն էին, սակայն նա չէր կարող ինքնուրույն տնօրինել դրանք, քանի որ անչափահաս էր։ Հավաքելով իր մոր անտեղի ծախսերի անհրաժեշտ ապացույցները՝ երիտասարդ դերասանուհին դատի է տվել նրան։ Անչափահասների գործերով զբաղվող արդարադատությունը կանգնել է Ջենայի կողմը՝ նրան իրավունք տալով ինքնուրույն կառավարել վաստակած դրամական միջոցները։
2001 թվականին էկրան է բարձրացել «Դոնի Դարկո» ֆիլմը, որտեղ Ջենան կատարել է Դոնիի ընկերուհու՝ Գրեթհեն Ռոսի դերը։ Այդ ժամանակ խաղացել է իր վերջին «դեռահաս դերերը»՝  Ալիսա Բեկ «Կյանքը որպես տուն», Մերջի Ֆլին «Վտանգավոր խաղեր» և Բեքի Փոլարդ «Լիլանդի Միացյալ Նահանգներ» ֆիլմերում։
2004 թվականին նկարահանվել է «Փրկվածը» կատակերգական դրամայի գլխավոր դերում, ինչպես նաև հնչյունավորել է «Հաուլի թափառող դղյակը» անիմացիոն ֆիլմի անգլիական տարբերակի դերերից մեկը։ Հետո նկարահանվել է «Հպարտություն և նախապաշարմունք» ֆիլմում և մասնակցել է մի քանի այլ նախագծերի։ Նա կարող էր խաղալ «Կործանում» ֆիլմի Էմիլիի դերը, բայց նրան փոխարինել է Բիժու Ֆիլիպսը։
2006 թվականին Ջենան Շոն Փենի «Վայրի պայմաններում» ֆիլմում, որտեղ հանդես է եկել նաև որպես պատմող, ստացել է Քերին ՄակՔենդլեսի դերը։ Ֆիլմը թողարկվել է 2007 թվականին և արժանացել է քննադատների դրական արձագանքին, ինչպես նաև առաջադրվել է մի քանի մրցանակների։ 2006 թվականը նշանավորվել է նրա համար նաև Բրոդվեյի «Doubt» ներկայացման մեջ առաջնաելույթով։
Հետո հաջորդել են նրա մասնակցությամբ «Փլատակներ» սարսափ ֆիլմը և «Ավետաբեր» պատերազմական դրաման, փոքրիկ դեր է ունեցել նաև  Ջո Ռայթի «Մենակատարը» պատկերում։
2011 թվականին թողարկվել է Զաք Սնայդերի «Արգելված հնարք» ֆանտաստիկ թրիլլերը, որտեղ նա կատարել է գլխավոր դերերից մեկը։ Իր կարիերայում առաջին անգամ Ջենան կատարել է բարդ հնարքներ և իր դերի համար սովորել մարտական արվեստ։
2012 թվականին Մելոունի մասնակցությամբ թողարկվել է երկու ֆիլմ՝ «Հանուն Էլենի» և «Մարդկային բնություն»։
2013 թվականին Ջոանա Մեյսոնի «Քաղցած խաղեր։ Եվ բռնկվում է կրակը» ֆիլմի «Դիստրիկտա 7»-ի «71-ականների քաղցած խաղեր»-ում կատարել է հաղթողի դերը։ Նույն թվականին դերասանուհին խաղացել է «Սպասում» ֆիլմում։


== Անձնական կյանք ==
Մելոունը հարաբերություններ է ունեցել լուսանկարիչ Իտան ԴիԼորենցոյի հետ։ 2016 թվականի մայիսին զույգն ունեցել է որդի՝ Օուդ Մաունտին ԴիԼորենցո Մելոունը։ 2016 թվականի օգոստոսին հայտարարել են նշանադրության մասին, սակայն բաժանվել են 2017 թվականի դեկտեմբերին։


== Ընտրված ֆիլմագրություն ==


== Ծանոթագրություններ ==
Կիլխբերգ

Կիլխբերգ (գերմ.՝ Kilchberg), համայնք Շվեյցարիայում՝ Ցյուրիխի կանտոնի Հորգեն շրջանում։ Զբաղեցնում է 2,58 քառակուսի կիլոմետր տարածք։ Բնակչության թվաքանակը 2019 թվականի դեկտեմբերի 20-ի տվյալներով եղել է 7.087, բնակչության միջին խտությունը՝ 2.747 մարդ/կմ²։


== Պատմություն ==
Պատմական փաստաթղթերում Կիլխբերգն  անգամ հիշատակվել է 1248 թվականին՝ Հիլխբերխ (Hilchberch) անվանումով։ 1250 թվականին հիշատակվել է որպես Կիլխպերխ (Kilchperch):  Ուշ միջնադարում դարձել է Բենդլիկոն գյուղի թաղամասերից մեկը։ 
Կիլխբերգի բնակչության թվաքանակի փոփոխությունները ժամանակի ընթացքում.


== Արդյունաբերություն ==

Կիլխբերգում են գտնվում շոկոլադի արտադրությամբ հռչակված Lindt & Sprüngli ընկերության գլխավոր գրասենյակն ու գլխամասային ձեռնարկությունը։
Քաղաքում գործազրկության ցուցանիշը ցածր է՝ ընդամենը 1.64%:  Ընդ որում՝ աշխատող բնակչության 65%-ն աշխատում է լրիվ ծանրաբեռնվածությամբ (full-time), 35%-ը՝ թերբեռնված (part-time):


== Նշանավոր բնակիչներ ==

Գերմանացի գրող Թոմաս Մանը կյանքի վերջին տարիներն անց է կացրել Կիլխբերգում և թաղվել է այդ քաղաքի գերեզմանատանը։
Շվեյցարացի գրող Կոնրադ Ֆերդինանդ Մայերը ծնվել է Ցյուրիխում (1825 թ. հոկտեմբերի 11-ին), մահացել Կիլխբերգում (1898 թ. նոյեմբերի 28-ին)։ Քաղաքում գործում է նրան նվիրված թանգարանը։
Շվեյցարա-գերմանական համբավավոր շոկոլադագործներ Դավիդ Շպրունգլի-Շվարցն ու նրա որդին, որ գործարաններ են nւնեցել Կիլխբերգում, այստեղ էլ մահացել են ու թաղվել։


== Ծանոթագրություններ ==


== Արտաքին հղումներ ==
Կիլխբերգի պաշտոնական կայքէջը (Գերմաներեն)
Statistics(չաշխատող հղում)
Վադիմ Դելոնե

Վադիմ Նիկոլաևիչ Դելոնե (ֆր.՝ Vadim Delaunay, դեկտեմբերի 22, 1947(1947-12-22), Մոսկվա, ԽՍՀՄ - հունիսի 13, 1983(1983-06-13), Փարիզ, Ֆրանսիա)՝ ռուս պոետ, գրող, այլախոհ, 1968 թ. օգոստոսի 25-ին Մոսկվայի Կարմիր հրապարակում ԽՍՀՄ զորքերի՝ Պրահա ներխուժման դեմ կազմակերպված ցույցի մասնակից։
Ծնվել է ռուսական մտավորականների ընտանիքում։ Պապը ֆրանսիական ծագմամբ խորհրդային մաթեմատիկոս էր, ակադեմիայի թղթակից-անդամ։
Սովորել է մաթեմատիկական հատուկ դպրոցում, ապա՝ Մոսկվայի պետական մանկավարժական համալսարանում, որտեղից հեռացվել է ԽՄԿԿ ԿԿ ուղղված նամակը ստորագրելուց հետո։
Կարմիր հրապարակում ԽՍՀՄ զորքերի Պրահա ներխուժման դեմ կազմակերպված ցույցից հետո դատապարտվել է, մինչև 1971 թ. անցկացրել Տյումենի բանտում։ 1975 թ. ստիպված է եղել կնոջ հետ լքել ԽՍՀՄ-ը, մահացել է քնի մեջ՝ Փարիզում 44 տարեկան հասակում։
Գրել սկսել է 13 տարեկանից։ 1984 թ. հետմահու պարգևատրվել է Դալի գրական մրցանակով։


== Գրքեր ==
Портреты в колючей раме։ Воспоминания. — Лондон, 1984.
Стихи. — Париж, 1985.
Портреты в колючей раме։ Роман, стихи. — Омск, 1993. — 254 с.


== Ծանոթագրություններ ==


== Հղումներ ==
Պաշտոնական կայք
Могилы ушедших поэтов
Ս. Աբ. (ծածկանուն)

Ս. Աբ., հայկական ծածկանուն։
Ծածկանունն օգտագործել են հետևյալ անձինք՝

Ստեփան Աբալյան, ծածկանունն օգտագործել է՝ «Նոր-Դար» (Թիֆլիս) 1893 - № 156:


== Ծանոթագրություններ ==
Ռազիեզդ Վասիլևսկի (Բելոկալիտվինսկի շրջան)

Ռազիեզդ Վասիլևսկի (ռուս.՝ Разъезд Васильевский), ավան Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կոկսովսկի գյուղական համայնքի կազմի մեջ։
(4869) Պիոտրովսկի

(4869) Պիոտրովսկի (անգլ.՝ Piotrovsky), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 26-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,234704 ա. մ., առավելագույնը մոտենում է 1,8477 ա. մ. հեռավորության վրա և հեռանում 2,6218 ա. մ.։ Արեգակի շուրջ մեկ ամբողջական պտույտ է կատարում 1220,19 երկրային օրվա ընթացքում, իր ուղեծրով շարժվելով միջինում 0,295035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4869) Պիոտրովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Որոտան (այլ կիրառումներ)

Որոտան կարող է վերաբերել՝

Որոտան՝ գետ Հայաստանի Հանրապետության Սյունիքի մարզում,
Որոտան գավառ՝ Սյունիք նահանգի Ծղուկք գավառի անվանումներից,
Որոտան՝ քաղաք Արցախի Հանրապետության Քաշաթաղի շրջանի  Որոտան համայնքում (ներկայում գտնվում է Ադրբեջանի Հանրապետության զինված ուժերի վերահսկողության ներքո),
Որոտան՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում է Ադրբեջանի Հանրապետության զինված ուժերի վերահսկողության ներքո),
Որոտան՝ գյուղ Հայաստանի Հանրապետության Սյունիքի մարզում՝ (հայ-ադրբեջանական շփման գծի հարևանությամբ),
Որոտան՝ Հայաստանի Հանրապետության Սյունիքի մարզում գտնվող Որոտնավան գյուղի նախկին անունը,
Որոտան՝ Սիսիանի տեղական թերթ,
Որոտան՝ աղբյուր Հայաստանի Հանրապետության Սյունիքի մարզում՝ Որոտան գյուղի հյուսիսային ծայրամասում,
Որոտան՝ բնապատմական համալիր Սյունիքի մարզ, Որոտան գյուղի հարավարևմտյան եզրին, համանուն գետի աջ ու ձախ ափերին,
Որոտան-Արփա-Սևան՝ ջրատեխնիկական կառույցների համալիր Հայաստանի Հանրապետությունում։
Օրամարի գավառակ

Օրամար, գավառակ Արևմտյան Հայաստանում, Վանի վիլայեթի Հեքյարիի գավառում: Կենտրոնը Օրամար գյուղն էր:


== Աշխարհագրություն ==
Գավառակը գտնվում էր Տիգրիս գետի ձախակողմյան Մեծ Զաբ վտակի միջին հոսանքի տարածքում:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կուգարչի (գյուղ, Կուգարչինսկի շրջան)

Անվան այլ կիրառումների համար տե՛ս՝ ԿուգարչիԿուգարչի (ռուս.՝ Кугарчи, բաշկիրերեն՝ Күгәрсен), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 866 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարթոնք (հուշարձան, Երևան)

Անվան այլ կիրառումների համար տե՛ս՝ Զարթոնք (այլ կիրառումներ)«Զարթոնք» հուշարձան կամ «Պար աղավնիով», գտնվում է Երևանի Կենտրոն համայնքում՝ Բուզանդի փողոցում գտնվող «Պրոմեթեյ» բանկի շենքի առջև։ Հուշարձանը տեղադրվել է 2004 թվականին։ Հուշարձանի նյութը մարմար է, պատվանդանը՝ գրանիտ։


== Հեղինակ ==
Քանդակագործ՝ Յուրի Պետրոսյան


== Ծանոթագրություններ ==
Սեպտեմբերի 1

Սեպտեմբերի 1, տարվա 244-րդ (նահանջ տարիներին՝ 245-րդ) օրն է։

Աշնան առաջին օրացուցային օրն է։
Տարվա ավարտին մնում է 121 օր։


== Դեպքեր ==
570` Կնքվում է հայ-բյուզանդական դաշինքը։
1387 - Լենկ-Թեմուրի զորքը պաշարում է և գրավում Վանի բերդը
1850 - Թիֆլիսում սկսում է հրատարակվել «Արարատ» շաբաթաթերթը՝ Գաբրիել Պատկանյանի խմբագրությամբ։
1860` Կ. Պոլսում հիմնվեց «Համազգային ընկերությունը»՝ Միքայել Նալբանդյանի ակտիվ մասնակցությամբ։
1861` Կ. Պոլսում Գ. Երանյանի, Ն. Թաշճյանի և Տ. Չուխաջյանի խմբագրությամբ սկսում է հրատարակվել «Քնար հայկական» երաժշտական կիսամսյա հանդեսը։
1868 - Երևանի գիմնազիայի բացումը։
1886` Կ. Պոլսի Ղալաթիա թաղամասում Մինաս Չերազի տեսչությամբ բացվեց Կենտրոնական վարժարանը։
1920` Բաքվում բացվում է Արևելքի ժողովուրդների առաջին համագումարը, որին մասնակցում են նաև հայ ներկայացուցիչները։
1939 - Երկրորդ համաշխարհային պատերազմի սկիզբը։
1958` ՀԽՍՀ գյուղատնտեսության նախարարությանն առընթեր կազմակերպվում է հողագործության և ագրոքիմիայի գիտահետազոտական ինստիտուտ։
1966` Խորհրդային Հայաստանը խնդրագրեր ուղարկեց Մոսկվայի կենտրոնական իշխանություններին՝ Արցախը Հայաստանին վերադարձնելու պահանջով։
1997 - ԼՂՀ-ում կայացած նախագահական ընտրություններում հաղթեց ԼՂՀ արտգործնախարար Արկադի Ղուկասյանը։


== Ծնունդներ ==
1868` Ելիզավետպոլի (Գանձակ) Բանանց գյուղում ծնվեց հեղափոխական Մելիք Մելիքյանը (Դեդուշկա), (սպանվեց 1918, Բաքվում)։
1889 - Վահան Թոթովենց, հայ գրող, արձակագիր (մ. 1938)
1905 - Թամար Աբակելիա, վրացի նկարչուհի, քանդակագործ (վ. 1953):
1922 - Հակոբ Սալախյան, հայ գրականագետ, բանասիրական գիտությունների թեկնածու (մ. 1969)
1929 - Սերգեյ Աղաջանյան, կոմպոզիտոր, դիրիժոր
1971 - Մարկ Սաղաթելյան,հայ դերասան, շոումեն և հաղորդավար
1981 - Տիգրան Քոթանջյան, հայ շախմատիստ, գրոսմայստեր
1989 - Դանիել Սթարիջ,անգլիացի ֆուտբոլիստ, հարձակվող
1993 - Ֆեդերիկո Բարբա, իտալացի ֆուտբոլիստ
1997 - Չոն Չոնգուկ, կորեացի երգիչ, վոկալիստ


== Մահեր ==
1557` Ժակ Քարտիե, ֆրանսիացի ծովագնաց, ճանապարհորդ (ծ. 1491)
1715` Լյուդովիկոս XIV, Ֆրանսիայի և Նավարայի թագավոր 1643 թ. մայիսի 14-ից (ծ. 1638)
1969 - Հակոբ Սալախյան,հայ գրականագետ, բանասիրական գիտությունների թեկնածու
1970 - Ֆրանսուա Մորիակ,ֆրանսիացի արձակագիր, Ֆրանսիական ակադեմիայի անդամ (1933), գրականության Նոբելյան մրցանակի դափնեկիր (1952)
2001 - Թըրք Վեն Լեյք, հայազգի ամերիկացի կոմպոզիտոր, գործիքավորող և ջազային կիթառիստ
2003 - Էռնեստ Հարությունյան,կենդանաբան, կենսաբանական գիտությունների դոկտոր


== Տոներ ==
 Ռուսաստան,  Հայաստան,  Ղրղզստան,  Ղազախստան,  Բելառուս,  Մոլդովա,  Թուրքմենստան,  Ուկրաինա - Գիտելիքի օր։
Հանա Էլհեբշի

Հանա Էլհեբշի (անգլ.՝ Hana Elhebshi), հայտնի է նաև որպես Հանա Էլ Հեբշի (անգլ.՝ Hana El Hebshi, 1985, Լիբիա), լիբիացի ակտիվիստ և ճարտարապետ։


== Կենսագրություն ==

Որպես ճարտարապետ աշխատել է Տրիպոլիում։ Նրա հայրը Նովիկի ռազմակայանում ռազմաօդային ուժերի հրամանատար էր։
Լիբիայի քաղաքացիական պատերազմի ժամանակ Ալ Հեբշին ակտիվիստ է դարձել, թեև մինչ այդ քաղաքական ակտիվություն չի ցուցաբերել։ Նա դարձել է կիբերակտիվիստ՝ առցանց հայտարարելով Տրիպոլիի պաշարման մասին։ Էլհեբշին հայտնել Է ՆԱՏՕ-ի հարվածների մասին և հրապարակել, թե քանի մարդ է սպանվել Մուամմար ալ-Կադդաֆիի ռեժիմի կողմից լիբիական հեղափոխության ժամանակ։  Նա նաև ուզում էր աշխարհին պատմել Լիբիայի տառապանքների մասին, որոնք շարունակվել են տարիներ շարունակ։ Ակտիվիստուհին իր գործունեության համար օգտագործել է «Նումիդիա» անունը, ինչը հղում էր կատարում նրա բերբերյան ժառանգությանը, որպեսզի պաշտպանի իր ինքնությունը։ Տեղեկատվության տարածման իր ջանքերի շրջանակներում նա շփվել է լրատվական կազմակերպությունների հետ, ինչպիսին է Ալ-Ջազիրան։ Նաև Էլհեբշին պայքարել է Լիբիայում կանանց իրավունքների համար։
Հանա Էլհեբշին 2012 թվականին ստացել է International Women of Courage մրցանակը։ Նա 2012-ին 10 դափնեկիրներից մեկն էր, որոնք ԱՄՆ-ի Պետդեպարտամենտի կողմից Վաշինգտոնում կայացած պարգևատրման արարողության ժամանակ (պետքարտուղար Հիլարի Քլինթոնի և առաջին տիկին Միշել Օբամայի մասնակցությամբ) արժանացել է մրցանակի։ Մրցանակի դափնեկիրները նաև երեքշաբաթյա շրջագայության են մեկնել Միացյալ Նահանգներ՝ կիսվելով իրենց գործունեության մասին պատմություններով։ Շրջագայությունն իր մեջ ներառում էր կանգառներ Փիթսբուրգում, Փենսիլվանիաում, Բոզմենում, Մոնտանաում,  Ցինցինատիում, Օհայոում, Միչիգանում, Ինդիանապոլիսում, Ինդիանաում, Վայոմինգում, Կանզաս Սիթիում, Միսսուրիում, Մինեապոլիսում, Մինեսոտայում, Փենսակոլայում, Ֆլորիդայում, Սենթ Լուիսում, Միսսուրիում, Սոլթ Լեյք Սիթիում, Յուտայում,  Սիեթլում, Վաշինգտոն ԿՇում։


== Ծանոթագրություններ ==
Ասոշիեյթիդ Պրես

Ասոշիեյթիդ Պրես (ԱՊ; անգլ.՝ Associated Press, ԱՊ), միջազգային խոշորագույն տեղեկատվական գործակալություններից մեկը։ Սկսել է գործունեությունը որպես թերթերի հրատարակչությունների լրատվական կոոպերատիվ։ Ընդգրկում է տնտեսական և առևտրային «Դոու Ջոնս» ծառայությունը, ինչպես նաև լուսա-, հեռա- և ռադիոծառայություններ։ Գլխավոր գրասենյակը գտնվում է Նյու Յորքում։


== Պատմություն ==

Ասոշիեյթիդ Պրես գործակալությունը հիմնադրվել է 1846 թվականի մայիսին որպես հինգ նյույորքյան թերթային հրատարակչությունների կոոպերատիվ միավորում ամերիկա-մեքսիկական պատերազմի մասին ավելի արագ նորություններ հաղորդելու համար, քան դա անում էր ամերիկյան փոստային ծառայությունը (ստեղծվել էր պոնի-էքսպրես երթուղի՝ Ալաբամա նահանգի միջով)։ Նրանք ավելի մեծ արագությամբ էին լուրեր հաղորդում նաև Եվրոպայից, որտեղից ժամանակին լուրերը հասնում էին քսան օր անց։
1970 թվականին կազմակերպությունում աշխատում էր 100 հազար աշխատակից։ 1978 թվականին Յունայթեդ Պրես Ինթերնեյլնշի հետ միասինէ գործակալը մոնոպոլիստ դարձավ ԱՄՆ-ում տեղեկատվություն տարածելու հարցում՝ սպասարկելով «բոլոր թերթերի ⅔-ը, ԱՄՆ ավելի քան 3 հազար ռադիո- և հեռուստակայաններ, ավելի քան 4 հազար արտասահմանյան հրատարակություններ»։


=== Համագործակցություն նացիստական Գերմանիայի հետ ===
1935-ից մինչև 1941 թվականը Ասոշիեյթիդ Պրեսը մնում էր միակ արևմտյան ԶԼՄ-ն, որ շարունակում էր աշխատել Գերմանիայում՝ նացիստների՝ իշխանության գալուց հետո։ Պատմաբանները հայտարարում են նրանց հետ գործակալության համագործակցության մասին. նրանք ստիպված էին եղել ստորագրել «խմբագրական օրենքը» (Schriftleitergesetz), որ արգելում էր ցանկացած հրապարակում՝ «ուղղված Ռեյխի թուլացմանը նրա սահմանների ներսում և սահմաններից դուրս»։


== Ծանոթագրություններ ==


== Գրականություն ==
Ассошиэйтед Пресс (АП) // Краткий политический словарь / Под общ. ред. Н. В. Шишлина, Л. А. Оникова. — М.: Политиздат, 1978. — С. 23—24. — 415 с. — 300 000 экз.


== Արտաքին հղումներ ==
Associated Press-ի կայք
XIX արքայատոհմ

XIX արքայատոհմ, հնագույն եգիպտական փարավոնների արքայատոհմ, մ.թ.ա. 1292-1186 թվականներ։


== Անցում իշխանության և առաջին փարավոններ ==
XIX արքայատոհմի հիմնադիրը եղել է փարավոն Հորեմհեբի զինվորական Պարամեսը՝ Սեթի որդին։ Պարամեսին անձամբ իր նախորդ փարավոնը նշանակեց իրավահաջորդ, և նա գահ բարձրացավ Ռամզես I անունով։
Ռամզես I-ը իր կառավարման երկրորդ տարում արշավեց դեպի Նուբիա, նրա կառավարման ընթացքում իրականացվել է նաև Կառնակի տաճարի ընդարձակում։
Ռամզեսի մահից հետո գահը ժառանգում է նրա որդին՝ Սեթի I-ը (մ.թ.ա. 1296-1279 թվականներ), ով հայտնի է Թագավորների հովտի իր տպավորիչ գերեզմանով, որը Եգիպտոսի պատմության ամենամեծ քարե գերեզմանն է։


== Ռամզես II ==
Սեթի I-ի որդին՝ Ռամզես II-ը (մ.թ.ա. 1290-1212 թվականներ) դարձավ Եգիպտոսի պատմության ամենամեծ փարավոններից մեկը։ Հայտնի է որպես ճարտարապետ, կառուցել է բազմաթիվ տաճարներ և արձաններ (օրինակ, Աբու-Սիմբելը) և որպես մեծ զորավար արշավեց դեպի Նուբիա և Ասիա։ Կադեշի (ներկայիս Սիրիա) հայտնի ճակատամարտը եգիպտացիների և խեթերի միջև պատմության մեջ դարձել է առաջին ամենաշատ մարտակառքեր օգտագործած ճակատամարտը, որի վերջում ստորագրվեց պատմության մեջ առաջին խաղաղության պայմանագիրը։
Ռամզես II-ից և նրա անձնական կյանքից հայտնի են  բազմաթիվ կանայք և 100-ից ավել որդիներ և դուստրեր։


== Մերնեպտահ և դինաստիայի վերջին ներկայացուցիչներ ==
Մերնեպտահ (մ.թ.ա. 1212-1202 թվականներ) Ռամզես II-ի բազմաթիվ որդիներից մեկը, փարավոն է դարձել 60 տարեկանում։ Իրականացրել է «ծովի մարդկանց» առաջին արշավանքներից մեկը։ Մերնեպտահին հաջորդեց իր որդին՝ Սեթի II-ը (մ.թ.ա. 1202-1195 թվականներ), որի գահակալության ժամանակ գահը հափշտակվեց Ամենմեսոմի կողմից (մ.թ.ա. 1200-1196 թվականներ), ենթադրվում է Ռամզես II-ի թոռն է։ Սեթի II-ի մահից հետո գահը ժառանգեց իր որդին՝ Սեպտահը (մ.թ.ա. 1194-1188 թվականներ), խորթ մոր՝ Թաուսերտի հսկողության տակ, որը Սեպտահի մահից հետո դարձավ XIX դինաստիայի վերջին փարավոնը (մ.թ.ա. 1194-1188 թվականներ)։ Նա կարճ կառավարեց, և նրա մահով սկսվեց անիշխանություն, որի հետևանքով իշխանության եկավ XX արքայատոհմը։


== 19-րդ դինաստիայի փարավոններ ==


== Ժամանակագրություն ==


== Ծանոթագրություններ ==


== Գրականություն ==
История Древнего Египта (Под общей редакцией Хелен Штрудвик), БММ, 2007, ISBN 5-88353-269-1, 978-5-88353-269-5, 1-904687-85-7
(1850) Կոհոուտեկ

(1850) Կոհոուտեկ (անգլ.՝ Kohoutek), աստերոիդ աստերոիդների հիմնական գոտում։ Հայտնաբերվել է 1942 թվականի մարտի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,250311 ա. մ., առավելագույնը մոտենում է 1,9661 ա. մ. հեռավորության վրա և հեռանում 2,5345 ա. մ.։ Արեգակի շուրջ մեկ ամբողջական պտույտ է կատարում 1233 երկրային օրվա ընթացքում, իր ուղեծրով շարժվելով միջինում 0,291971 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1850) Կոհոուտեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոլնոե (ավան, Կեգիչևի շրջան)

Անվան այլ կիրառումների համար տե՛ս՝ ՎոլնոեՎոլնոե (ուկրաիներեն՝ Вільне), ավան Ուկրաինայի Խարկովի մարզի Կեգիչևի շրջանում։ Հիմնադրվել է 1920 թվականին։
2001 թվականի տվյալներով Վոլնոե ավանում բնակվում էր 22 մարդ։ Բնակավայրը զբաղեցնում է 0,051 կմ² տարածք։ Բնակչության խտությունը կազմում էր 431,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օշանկուր

Օշանկուր (ֆր.՝ Ochancourt), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 259 մարդ, բնակչության խտությունը` 65.57 մարդ/կմ²: Բնակավայրը զբաղեցնում է 3.95 կմ² տարածք:


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 55 կմ հյուսիս-արևմուտք:


== Բնակչություն ==


== Տնտեսություն ==
2010 թվականին ուներ 184 աշխատունակ (15-64 տարեկան)  բնակիչ, որոնցից ակտիվ էին 130-ը, իսկ ոչ ակտիվները` 54: Ակտիվության ցուցանիշը կազմում է 70,7 %: 130 աշխատունակ մարդկանցից աշխատել է 121 անձ (66 տղամարդ և 55 կին): Գործազուրկ են եղել 9 անձ (3 տղամարդ և 6 կին): 54 անաշխատունակներից 15-ը եղել են աշակերտներ կամ ուսանողներ, 29-ը` թոշակառուներ, իսկ 10-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
We (Winner-ի ալբոմ)

We (անգլ. թարգմանաբար՝ «Մենք»), հարավկորեական բոյ բենդ Winner-ի երկրորդ (ընդհանուր առմամբ երրորդ) մինի ալբոմը, որը թողարկվել է 2019 թվականի մայիսի 15-ին YG Entertainment լեյբլով։ Դա Exit : E-ի թողարկման պահից նրանց առաջին ռելիզն է (2016 թվականի փետրվար)։  Գլխավոր սինգլը «Ah Yeah (아예)»-ն է։


== Պրոմոուշեն ==
YG Entertainment-ը մայիսի 1-ին սկսել է ալբոմն առաջ մղել խորհրդավոր պաստառով, որը ցույց է տալիս նրանց վերադարձը։ Մայիսի 3-ին հրապարակվել է վերադարձի ամսաթիվը, այնուհետև ալբոմի անվանումը` մայիսի 7-ին և առաջատար սինգլը` մայիսի 9-ին։ Naver Vlive-ի թողարկումից մեկ ժամ առաջ ուղիղ եթերով հեռարձակվել է հետադարձ հաշվարկ։ Մայիսի 18-ին խումբը հանդես է եկել  Show! Music Core երաժշտական շոուում, հետո հաջորդ օրը Inkigayo-ում։


== Կոմերցիոն հաջողություն ==
Թողարկումից հետո առաջատար «Ah Yeah» սինգլը Հարավային Կորեայի բոլոր չարթերում զբաղեցրել է առաջին տեղը, այդ թվում Melon, Genie և Mnet: Ալբոմը դեբյուտել է ալբոմների Gaon չարթի առաջին հորիզոնականում, վաճառելով 119 000 պատճե թողարկման առաջին երկու շաբաթվա ընթացքում։ Չինական երաժշտական հարթակներում, ներառյալ QQ Music-ը և KugouНа-ն, վաճառվել է ալբոմի ավելի քան 120 000 պատճե թողարկման առաջին շաբաթվա ընթացքում։ Գլխավոր սինգլը ստացել է իր ստացել է իր առաջին հաղթանակը M Countdown երաժշտական շոուում` 2019 թվականի մայիսի 23-ին։


== Թրեք-լիստ ==


== Չարթեր ==


== Ծանոթագրություններ ==
(2335) Ջեյմս

(2335) Ջեյմս (անգլ.՝ James), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1974 թվականի հոկտեմբերի 17-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,12344 ա. մ., առավելագույնը մոտենում է 1,3589 ա. մ. հեռավորության վրա և հեռանում 2,888 ա. մ.։ Արեգակի շուրջ մեկ ամբողջական պտույտ է կատարում 1130,21 երկրային օրվա ընթացքում, իր ուղեծրով շարժվելով միջինում 0,318525 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 36,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2335) Ջեյմս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Tim Tam

Tim Tam շոկոլադե բլիթներ, 1964 թվականից առաջին անգամ արտադրվել է Ավստրիալիայի Arnott’s Biscuits Holdings ընկերությունը։ Ունի ձև՝ երկշերտ է, երկու շերտերի միջև գտնվում է սերուցքի շերտը, և շոկոլապադ է։ Tim Tam թխվածքաբլիթի տուփը պարունակում է 11 միավոր։ Ըստ արտադրողի, տարեկան վաճառքը կազմում է շուրջ 35 միլիոն փաթեթ ամբողջ աշխարհում (400 միլիոն դոլար)։ Ռեկորդային վաճառքը Ավստրիայում կազմել է 1.7 տոպրակներ։


== Անվան ստուգաբանություն ==
Անվանումը «Tim Tam» ծագել է վարգուն ձիու անունից։
1958 թվականին ղեկավար ՝ Ռոն Առնոտ ձիերի ցուցահանդեսին մի ձիու անունը որոշեց որ պետք է լինի Tim Tam։
2006 թվականին ընկերությունը թողարկեց սահմանափակ թվով ելակի համով բլիթներ։ 2005 թվականին ընկերությունը սկսեց արտադրել թխվածքաբլիթի մի նոր ձև՝ կլոր շոկոլադե ջնարակ (փոխարենը երկու շերտ ուղղանկյուն թխվածքաբլիթներ)։ Հայտնի է ԱՄՆ-ում, Մեծ Բրիտանիայում, Իսրայելում, Իռլանդիայում, Կանադայում, Ֆրանսիայում, Ինդոնեզիայում։


== Արտաքին հղումներ ==
Arnott’s Website Australia (englisch)
Pepperidge Farm Tim Tam Archived 2012-02-25 at the Wayback Machine. (englisch)
Tim Tam Slam Deutschland Archived 2014-12-18 at the Wayback Machine. (deutsch)
Ղզըլքիլիսա (Կարսի նահանգ)

Անվան այլ կիրառումների համար տե՛ս՝ Ղզըլքիլիսա (այլ կիրառումներ)Ղզըլքիլիսա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արիշպարովո

Արիշպարովո (ռուս.՝ Арышпарово, բաշկիրերեն՝ Арышпар), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայ զինվորականության պատվո վարքականոն

Հայ զինվորականության պատվո վարքականոն, հայ զինվորի գաղափարական և բարոյահոգեբանական արժեքների համակարգ։ Այդ վարքականոնը հասել է մեզ ոչ ամբողջական տեսքով։ Վարքականոնի հիմնական դրույթները հայտնի են տարբեր գրական աղբյուրների ամփոփման արդյունքում։ 5-րդ դարի հայ պատմիչներ Փավստոս Բյուզանդի և Մովսես Խորենացու աշխատություններում բերվոմ են հայոց սպարապետների պատգամ-հրահանգները։ Բյուզանդը իր «Հայոց պատմության» Ե դպրության 20-րդ գլխում մեկ առ մեկ թվագրում է հայ զինվորականի՝ Հայաստան պետության և հայ ազգի առջև ստանձնած գլխավոր հանձնառությունները, որոնք են.

Հավատարմություն և անձնուրաց ծառայություն անկախ Հայաստան աշխարհին, երկրին ու թագավորությանը։
Ասպետական պատվի և համարումի («քաջի անվան») անբիծ պահպանում, հարկ եղած դեպքում՝ նաև կյանքի գնով։
Հավատարմություն և անձնուրաց ծառայություն Հայաստանի պետական համակարգի ամենակարևոր նվիրագործված հաստատությանը՝ Հայաստանի թագավորին (Արշակունի «բնիկ տերերին»)։
Հավատարմություն և անձնուրաց ծառայություն Հայաստանի ժողովրդին, բոլոր բնակիչներին անխտիր՝ անկախ նրանց սոցիալական ծագումից և դիրքից։
Քրիստոնեական հավատի և ազգային եկեղեցու նկատմամբ բարեպաշտ վերաբերմունք և դրանց անձնուրաց պաշտպանություն։
Նվիրվածություն ընտանիքին։
Նվիրվածություն տոհմակիցներին։
Հավատարմություն զինակիցներին։


== Տես նաև ==
Բուսիդո


== Արտաքին հղումներ ==


=== Pdf նիշքեր ===
Հայ զինվորականության պատվո վարքականոնը (4-5-րդ դարեր) // Արմեն Այվազյան
Հեր (Սղերդի գավառ)

Անվան այլ կիրառումների համար տե՛ս՝ Հեր (այլ կիրառումներ)Հեր, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Տիգրիս գետի ձախ կողմում, Սղերդ քաղաքից հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժենյա Վասիլկովսկայա

Ժենյա Վասիլկովսկայա (անգլ.՝ Zhenia Vasylkivska, հունվարի 6, 1929(1929-01-06), Կովել, Kovel County, Wołyń Voivodeship, Լեհաստանի Երկրորդ Հանրապետություն - ապրիլի 25, 2021(2021-04-25)), իսկական անունը Եվգենյա Իվանովնա Վասիլկովսկայա (ուկրաիներեն՝ Женя Васильківська, անգլ.՝ Zhenia Vasylkivska ամերիկացի բանաստեղծուհի, թարգմանիչ, գրականագետ, ուկրաինական ծագում ունեցող գրականագետ։ Նյու Յորքի գրական խմբի ներկայացուցիչ։


== Կենսագրություն ==
Ժենյա Վասիլկովսկայան ծնվել է նկարչի ընտանիքում։ 1944 թվականին ընտանիքի հետ տեղափոխվել է Լինց (Ավստրիա)։ 1951 թվականին նա գաղթել է ԱՄՆ և հաստատվել է Նյու Յորքում։ 1962 թվականին ավարտել է Կոլումբիայի համալսարանի բանասիրական ֆակուլտետը։ Ստացել է փիլիսոփայության դոկտորի կոչում։ Վասիլկովսկայան երկար տարիներ դասավանդել է ֆրանսերեն, իսպաներեն և ռուսերեն Վիրջինիայի համալսարաններից մեկում։ Հետագայում նա աշխատել է որպես Արևելյան Եվրոպայի հարցերով ԱՄՆ կառավարության քաղաքական խորհրդատու։


== Ստեղծագործություն ==
Վասիլկովսկայի դեբյուտը կայացել է 1959 թվականին՝ Կարճ հեռավորություններ բանաստեղծական ժողովածուի հրատարակմամբ (Նյու Յորք)։ Վասիլկովսկայի մի շարք բանաստեղծություններ ընդգրկվել են Նոր բանաստեղծություններ (Նյու Յորք, 1961) հավաքական ժողովածուում։ Հրատարակության է պատրաստել բանաստեղծությունների երկրորդ ժողովածուն, աշխատել Արևի հետքերով դրամատիկական եռագրության վրա։ Նա բանաստեղծական մտածողության և պատկերավորման ակունքները հանգեցրել է ուկրաինական ավանդական ժողովրդական երգի և բանահյուսության մեջ։


== Թարգմանություններ ==
Ժենյա Վասիլկովսկայան կատարել է մի շարք թարգմանություններ, որոնք հիմնականում տպագրված էին։ Իսպաներենից թարգմանություն է կատարել Ուկրաինական գրական թերթում, ֆրանսերենից և անգլերենից այդ թվում՝ Գարսիա Լորկայի բանաստեղծությունները ժողովածուն և Գարսիա Լորկայի սիրելիները, Մյունխեն, 1958 թվական։ Թարգմանել է նաև Սեն-Ժոն Պերս, Գ. Միստրալ, Պ. Ռեվերդի, ժան Անույ Անտիգոնե պիեսը (Մյունխեն, 1962 թվական), ինչպես նաև ուկրաիներենից անգլերեն Ֆ. Օսմաչկայի Ծիծաղ պոեմը (Հորիզոն, 1956-57, թիվ 1. -2):
Վասիլկովսկայայի ուկրաինալեզու ժառանգությունում մեծ տեղ են զբաղեցնում Սեն-Ժան Պերսեի ստեղծագործության գրական ուսումնասիրությունը, հոդվածներ հետպատերազմյան ուկրաինական արտագաղթի երիտասարդ սերնդի և գրական Նյու Յորքի խմբի մասին։
Վերջին տասնամյակների ընթացքում նա հեռացել է գրական ստեղծագործԱԿԱՆ ասպարեզից։


== Մատենագրություն ==


=== Սեփական գործեր ===
Zhenya Vasylkivska (1959).  Short distances. New York: Association of Ukrainian Writers Slovo, 1959. 63 p.
 (Polish translation)  Żenia Wasylkiwska / Short distances (2019). Short distances. Translation from Ukrainian: Tadeusz Karabowicz. Lublin: Episteme. 187 s. ISBN 9788365172822 (bilingual edition: Polish and Ukrainian)


=== Թարգմանություններ ուկրաիներեն ===
Jean Anouilh (1962).  Antigone. Introductory article and translation from French: Zhenya Vasylkivska. Munich:?. 64 pages


== Ծանոթագրություններ ==


== Արտաքին հղումներ ==
Поетеса Женя Васильківська(ուկր.)
Р. І. Доценко . Васильківська Женя // Енциклопедія Сучасної України(ուկր.)
Քիմբերլի Ստյուարտ

Քիբերլի Ալան Ստյուարտ (անգլ.՝ Kimberly Alana Stewart, օգոստոսի 20, 1979(1979-08-20), Holmby Hills, Լոս Անջելես, Կալիֆոռնիա, ԱՄՆ), ամերիկացի դերասանուհի, հեռուստատեսության պրոդյուսեր, ֆոտոմոդել և դիզայներ։


== Կենսագրություն ==


=== Վաղ տարիներ ===
Քիմբերլի Ալանա Ստյուարտը ծնվել է 1979 թվականի օգոստոսի 20-ին Հոլմբի Հիլսում (Լոս Անջելես, Կալիֆոռնիա, ԱՄՆ)՝ երաժիշտ Ռոդ Ստյուարտի և նրա առաջին կնոջ՝ դերասանուհի և մոդել Ալանա Ստյուարտի ընտանիքում․ նրանք բաժանվել են 1948 թվականին։ Քիմբերլին ունի կրտսեր եղբայր՝ Շոն Ռեդերիկ Ստյուարտը, և 7 խորթ եղբայր և քույր։


=== Կարիերա ===
Քիմբերլին 19 տարեկան հասակում իր կարիերան սկսել է որպես դիզայներ։
Ավելի ուշ սկսել է նաև դերասանուհու, պրոդյուսերի և ֆոտոմոդելի կարիերան։ 2006 թվականին Ստյուարտը դարձել է ջինսի Blend ապրանքանիշի դեմքը։ Միևնույն ժամանակ թողարկել է նորաձև հագուստի սեփական գիծը և մշակել է կոշիկի գիծը։ Բրիտանակա FHM ամսագրի հարցման համաձայն՝ 2007 թվականին Քիմբերլին համարվել է աշխարհի ամենահետաքրքիր չամուսնացած կանանցից մեկը․ քվեարկողները գնահատել են թեկնածուներին ըստ հարստության և արտաքին տեսքի։


=== Անձնական կյանք ===
2005 թվականի աշնանը Քիմբերլին նշանադրվել է դերասան Թալոն Թորիրոյի հետ։
Նկատվել է ուելսցի դերասան Ռիս Իֆանի ընկերակցությամբ։
2011 թվականի ապրիլին հայտնի է դարձել, որ Քիմբերլին հղի  է դերասան Բենիսիո դել Տորոյից, չնայած նրանք գրեթե հարաբերություններ չունեին>։ Նրանց դուստրը՝ Դելայլա Ստյուարտ դել Տորոն ծնվել է 2011 թվականի օգոստոսի 21-ին։


== Ծանոթագրություններ ==
1152

1152 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1152 թվականն է, 
XII դարի 52-րդ տարին։
Տակովայա (գետ)

Տակովայա (ռուս.՝ Таковая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Պոդիկովա գետի ձախ ափին՝ 28 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է սկսած Կեմերովո քաղաքից և մինչև ակունք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գյուրջիել

Գյուրջիել, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 725 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Տրուդոլյուբովկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՏրուդոլյուբովկաՏրուդոլյուբովկա (ուկրաիներեն՝ Трудолюбівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Տրուդոլյուբովկա գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստել Գվելֆո դի Բոլոնյա

Կաստել Գվելֆո դի Բոլոնիա  (իտալերեն՝ Castel Guelfo di Bologna), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 3731 մարդ։ Բնակչության միջին խտությունը՝ 124 մարդ/կմ²։ Զբաղեցնում է 28 կմ² տարածք։ Փոստային ինդեքս՝ 40032։ Հեռախոսային կոդը՝ 0542։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լյուբով

«Լյուբով» (ռուս.՝ Любовь - Սեր), «ԴԴՏ» ռոք խմբի 12-րդ ալբոմն է։ Թողարկվել է 1996 թ.՝ Մասաչուսեթսում։
1995 թ. ճակատագրի բերմամբ ես առաջին անգամ ընկա պատերազմ... Չեչնիա, հունվար, ռազմարշավի սկիզբ... Ես այնտեղ վերստին ծնվեցի... Մենք ոչինչ չարեցինք 95-ին, ուղղակի ինչ-որ երգեր էինք երգում։ 1996 թ.-ին մենք այդ երգերը լույս աշխարհ հանեցինք և ստացվեց "Սեր" ալբոմը»,- նշում է Յուրի Շևչուկը:


== Ստեղծագործությունների ցանկ ==
Բառեր և երաժշտություն — Յ․ Շեվչուկ. 8 — ֆոլկ երաժշտություն

Полная луна — 5:11
Железнодорожник — 7:17
Я у вас — 5:16
Вороны — 4:04
Далеко, далеко — 4:56
Любовь  — 4:48
Фонограмщик — 4:54
Онанист — 4:22
Сказка — 5:36
Марина (2001 թ. վերահրատարակելու բոնուս) — 2:59


== Ծանոթագրություններ ==
Ալփերեն Դույմազ

Ալփերեն Դույմազ (թուրքերեն՝ Alperen Duymaz, նոյեմբերի 3, 1992(1992-11-03), Անկարա, Թուրքիա), թուրք դերասան և մոդել։


== Կյանք և կարիերա ==
Դույմազը դեռ դպրոցական տարիքից հետաքրքրված է եղել երաժշտությամբ և մոդելային կարիերայով։ Ավելի ուշ, ավարտել է Հաջեթեփեի համալսարանի Անկարայի պետական կոնսերվատորիայի թատերական բաժինը։ Դույմազն իր հեռուստատեսային կարիերան սկսել է «Փոքրիկ հմայիչ խաբեբաներ» հեռուստասերիալում` մարմնավորելով Ջեսուրի դերը։ Դրանից հետո նկարահանվել է «Դառը սեր» և «Բոդրումի հեքիաթ» հեռուստասերիալներում։ 2018 թվականին իր նորամուտն է ունեցել մեծ ֆիլմերում՝ նկարահանվելով «Անպարտելի Քարաթայ» ֆիլմում, որտեղ մարմնավորել է Քութայի դերը։ Նույն տարում «Փոս» հեռուստասերիալում մարմնավորել է Էմրահի կերպարը։ 2018 թվականի վերջին և 2019 թվականի սկզբին նկարահանվել է «Բախում» հեռուստասերիալում, որտեղ էլ մարմնավորել է Քերեմ Քորքմազի դերը։ 2020 թվականի սկզբից նկարահանվում է «Սառնամանիք» հեռուստասերիալում, որը ցուցադրվում է Show TV հեռուստաընկերությամբ։ Հեռուստասերիալում նա մարմնավորում է Այազի դերը։


== Ֆիլմագրություն ==


== Ծանոթագրություններ ==
(3184) Ռաաբ

(3184) Ռաաբ (անգլ.՝ Raab), աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 22-ին Էռնեստ Ջոնսոնի կողմից Յոհանեսբուրգում։
Միջին հեռավորությունը Արեգակից կազմում է 2,66442 ա. մ., առավելագույնը մոտենում է 1,9589 ա. մ. հեռավորության վրա և հեռանում 3,3699 ա. մ.։ Արեգակի շուրջ մեկ ամբողջական պտույտ է կատարում 1588,56 երկրային օրվա ընթացքում, իր ուղեծրով շարժվելով միջինում 0,226621 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3184) Ռաաբ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերոնիկան որոշում է մահանալ (ֆիլմ)

Անվան այլ կիրառումների համար տե՛ս՝ Վերոնիկան որոշում է մահանալ (այլ կիրառումներ)Վերոնիկան որոշում է մահանալ (անգլ.՝ Veronika Decides to Die), 2009 թվականին նկարահանված գեղարվեստական ֆիլմ, Պաուլո Կոելիոյի համանուն վեպի էկրանավորումը։ Գլխավոր դերերը կատարել են Սառաը, Ջոնաթան Թաքերը, Մելիսա Լեոն, Դևիդ Թյուլիսը և Էրիկա Քրիստենսենը։
Ֆիլմի իրադարձությունները կատարվում են Նյու Յորքում, այնինչ գրքում իրադարձությունները կատարվում են Սլովենիայի մայրաքաղաք Լյուբլյանայում։


== Սյուժե ==
Վերոնիկան ապրում է բարեկեցիկ, սակայն միապաղաղ կյանքով։ Չնայած իր երիտասարդ տարիքին՝ աղջիկն արդեն ձանձրացել է այդ գորշությունից ու որոշում է կյանքին վերջ տալ ինքնասպանությամբ։ Նա խմում է մեծ քանակությամբ քնաբեր։ Ինքնասպանության անհաջող փորձից հետո Վերոնիկան արթնանում է Վիլետ հոգեբուժարանում։ Բժիշկը Վերոնիկային հայտնում է, որ ընդունած հաբերի պատճառով աղջկա սիրտը վնասվել է, աղջկան շատ քիչ ժամանակ է մնում. յուրաքանչյուր պահի նրա սիրտը կարող է դադարել բաբախել։ Հիվանդանոցում որոշ ժամանակ անցկացնելուց հետո Վերոնիկայի մեջ արթնանում է կյանքը շարունակելու ձգտումը, և նա հիվանդանոցից փախչում է հիվանդներից մեկի՝ Էդուարդի հետ։


== Դերերում ==
Սառա Միշել Գելար – Վերոնիկա / Veronika
Ջոնաթան Թաքեր – Էդուարդ / Edward
Մելիսա Լեո – Մարի / Mari
Դևիդ Թյուլիս – բժիշկ Բլեյք / Dr. Blake
Էրիկա Քրիստենսեն – Քլեր / Claire


== Ստեղծում ==
Ֆիլմի նկարահանումներն անցկացվել են 2008 թվականի մայիսի 12-ից մինչև հունիսի 22-ը Նյու Յորքում։ Վեպի էկրանավորման ստեղծմամբ զբաղվել են «Muse Productions», «Das Films» և «Velvet Steamroller Entertainment» ընկերությունները։


== Ծանոթագրություններ ==


== Արտաքին հղումներ ==
«Վերոնիկան որոշում է մահանալ»(անգլ.) ֆիլմը Internet Movie Database կայքում
Արմինե Առաքելյան

Արմինե Առաքելյան (անգլ.՝ Armineh Arakelian, մարտի 21, 1962(1962-03-21), Թեհրան, Իրան), պետական ու հանրային գործիչ, քաղաքական խորհրդական, քաղաքագետ, միջազգային իրավաբան, դիվանագետ, անկախ փորձագետ, իրավապաշտպան, արտիստ և լրագրող։ 1999 թվականին իր միջոցներով հիմնադրել է Մարդու իրավունքների և ժողովրդավարության ինստիտուտ (ՄԻԺԻ) ՀԿ։
Ֆրանսիայի, Հայաստանի ու Իրանի քաղաքացի է։ 2001 թվականի օգոստոսի 1-ին Հայաստան է տեղափոխվել Ստոկհոլմից (Շվեդիա)։ 2009 թվականի սեպտեմբերի 13-ից ի վեր բնակվում է Հայաստանի Արագածոտնի մարզի Մուղնի գյուղում։


== Կենսագրություն և գործունեություն ==
Արմինե Առաքելյանը ծնվել է 1962 թվական մարտի 21-ին Թեհրան քաղաքում։ Ավարտել է Թեհրանի հայկական դպրոցի մաթեմատիկ-ֆիզիկ բակալավրիատը, 1983 թվականին մեկնել է Փարիզ ուսանելու։
Արմինե Առաքելյանն ունի մագիստրատոսական երկու աստիճան, ինչպես նաև մասնագիտական բարձրագույն կրթության դիպլոմ (DESS) Սորբոն-Փարիզ I-ի և Ռենե Դեկարտի համալսարաններից (Փարիզ, Ֆրանսիա) քաղաքագիտություն/միջազգային հարաբերություններ և միջազգային իրավունք մասնագիտացումներով։
Նա ավելի քան 20 տարվա փորձառություն ունի` իրավունքների պաշտպանության ու զարգացման, միջազգային զարգացման, քաղաքականությունների մշակման ու խորհրդատության, ժողովրդավարության, պետականաշինության և քաղաքացիական հասարակության զարգացման բնագավառներում։ Ունի քաղաքացիական հասարակության կազմակերպություններում և միջազգային միջկառավարական կազմակերպություններում աշխատելու փորձ, ինչպիսիք են՝ Միացյալ ազգերի կազմակերպությունը (ՄԱԿ), Ժողովրդավարության և ընտրությունների աջակցման միջազգային ինստիտուտ (ԺԸԱՄԻ) և Եվրոպական Միությունը Մերձավոր Արևելքում, Եվրոպայում, Հարավային Կովկասում և Աֆրիկայում։ Ռուանդայում և Մեծ Լճերում համագործակցել է Եվրոպական Միության և ՄԱԿ-ի ՄԻԲՅ-ի հետ Ռուանդայում (Աֆրիկա) 1994 թվականի ապրիլյան ցեղասպանությանը հաջորդող տարիներին՝ որպես Մարդու իրավունքների զարգացման բաժնի գլխավոր պատասխանատու։


=== Ստեղծագործական կյանք ===
2016-2018 թվականներին Արմինե Առաքելյանը զբաղվել է նկարչապաստառների, դեկորատիվ իրերի և պատերի վրա մատներով նկարչությամբ։ Առաջին ցուցահանդեսը կազմակերպվել է Երևանում (2016)։


== Ընտանիք ==
Արմինե Առաքելյանի մայրն է արվեստագետ Կիտուշ Արզույանը, իսկ հայրը՝ մտավորական Սիսակ Առաքելյանը։


== Միջադեպ ==
2016 թվականի մայիսի 17-ին Արմինե Առաքելյանը քաղաքացիական խաղաղ ակցիա է կատարել՝ լողանալով Երևանի Հանրապետության հրապարակի գլխավոր շատրվանում, որին հաջորդել է ոստիկանական բռնությունները և հետագայում ապօրինի կերպով Նուբարաշենի հոգեբուժարանում բռնի պահելը և անմարդկային գործողությունների ենթարկելը։ Արմինե Առաքելյանը, իբրև իրավապաշտպան, իր բողոքի հիմնան վրա մինչև ՀՀ Վճռաբեկ դատարան է հասել։ Արմինե Առաքելյան տարիներ շարունակ քաղաքական հալածանքների, հետապնդումների և այլամերժական հարձակումների է ենթարկվել։


== Ծանոթագրություններ ==


== Արտաքին հղումներ ==
Դրական փոփոխությունների հավանականությունը. Արմինե Առաքելյան
Սահմանադրական փոփոխության նախագծի մեկնաբանություն #4. Արմինե Առաքելյան
«25 տարի ինչո՞վ եք զբաղվել, որ հիմա մեզ ասում եք՝ ում վրա, շուրջ կամ տակ գնանք կոնսոլիդացվենք»
Ռոդրիգո Գարսիա

Ռոդրիգո Գարսիա (իսպ.՝ Rodrigo García Barcha, օգոստոսի 24, 1959(1959-08-24), Բոգոտա, Կոլումբիա), կոլումբիացի կինոռեժիսոր, կինոօպերատոր, սցենարիստ և պրոդյուսեր։


== Կենսագրություն ==
Նա Գաբրիել Գարսիա Մարկեսի որդին է։ 2000-ական թվականներին նա սկսեց նկարահանել սեփական ֆիլմերը, դրանցից մի քանիսը արժանացան մեծ մրցանակների։ Նա նաև հանդես է գալիս որպես պրոդյուսեր։ Աշխատում է ԱՄՆ-ում։


== Օպերատորական աշխատանքներ ==
1988- Տիկին Ֆորբսի ամառը
1989- Լոլա
1993- Իմ խենթ կյանքը
1995- Չորս սենյակ (դրվագ «Պակասող բաղադրիչ»)
1998- Ջիա
1999- Մերկ մարմինը


== Ռեժիսորական աշխատանքներ ==
2000- Կանանց գաղտնիքները (մրցանակ Կաննի միջազգային կինոփառատոնում «Հատուկ հայացք», մրցանակ Սանդանսի կինոփառատոնում)
2005- Ինը կյանք
2008- Ուղևորները
2008-2011- Հիվանդները
2010- Մայրիկը և երեխան
2011- Առեղծվածային Ալբերտ Նոբս


== Ծանոթագրություններ ==
Վորոնցովկա (Եյսկի շրջան)

Անվան այլ կիրառումների համար տե՛ս՝ ՎորոնցովկաՎորոնցովկա (ռուս.՝ Воронцовка), գյուղ Ռուսաստանի Դաշնության Կրասնոդարի երկրամասի Եյսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սևերնոե (գյուղ, Չեռնոմորսկոեի շրջան)

Անվան այլ կիրառումների համար տե՛ս՝ ՍևերնոեՍևերնոե (ուկրաիներեն՝ Сєверне, Ղրիմի թաթարերեն՝ Nemse Çağaltay), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Չեգելեկ։
2001 թվականի տվյալներով Սևերնոե գյուղում բնակվում էր 417 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1532

1532 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1532 թվականն է, 
XVI դարի 32-րդ տարին։


== Դեպքեր ==


== Ծնունդներ ==


== Մահեր ==
Տարսուն Ստորին

Տարսուն Ստորին, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն